ai4bharat/Pralekha huggingface dataset:
بجلی کی وزارت
پاور گرِڈ نے بنگلورو میں کووڈ-19ٹیکہ کاری کیمپ لگایا
نئی دہلی،26؍مئی2021:
وزارت توانائی کے تحت حکومت ہند مہارتن پبلک سیکٹر کے ادارے پاور گرِڈ کارپوریشن آف انڈیا لمٹیڈاپنے ملازمین اور ان کے کنبوں کو کووڈ-19 وباء سے بچانے کےلئے ملک بھر میں متعدد ٹیکہ کاری مہم چلا رہی ہے۔ پاور گرِڈ کے سبھی اداروں میں ٹیکہ کاری کیمپ کا انعقاد کیا جارہا ہے۔
علاقائی ہیڈکوارٹر کے ملازمین کنبے کے افراد ؍غیر کنبے کے ممبروں کے فائدے کے لئے جنوبی زون –IIعلاقائی ہیڈ کوارٹر بنگلوروں میں ایک ٹیکہ کاری کیمپ لگایا گیا، وہیں حفاظتی ملازمین ، ڈرائیوروں، کینٹین اور ٹرانزٹ کیمپ کارکنان کے لئے اے ایم سی کے ساتھ یلہنکا سب اسٹیشن،بدادی سب اسٹیشن، سومن ہلّی سب اسٹیشن، تمکور سب اسٹیشن میں ٹیکہ کاری کیمپ لگایا گیا ہے۔
بنگلوروں میں واقع منی پال اسپتال کے تعاون سے منعقد کیمپ میں پاور سسٹم آپریشن  اور جنوبی علاقائی توانائی کمیٹی کے تقریباً 110 ملازمین ، کنبے کے ممبروں اور معاہدے والے ملازمین شامل ہوئے۔اس کیمپ میں 250 ٹیکے کی خوراک دی گئی۔
قانون اور انصاف کی وزارت
پریس اعلامیہ
آئین ہند کی دفعہ 224 کی شق  کے تحت حاصل کردہ اختیارات کا استعمال کرتے ہوئے صدر جمہوریہ ہند نےبھارت کے چیف جسٹس کے ساتھ مشاورت کے بعد مورخہ 10.03.2023 کے نوٹی فکیشن کے ذریعے جناب کردک اتے کو دو سال کی مدت کے لئے ، جو ان کے عہدہ سنبھالنے کی تاریخ سے مؤثر ہوگی، گوہاٹی ہائیکورٹ کے ایڈیشنل جج کے طور پر مقرر کیا ہے۔
وزارت سیاحت
وزارت سیاحت نے گجرات میں سودیش درشن منصوبے کے تحت 179.68کروڑ روپے مالیت کے 3پروجیکٹوں کو منظوری دی ہے:جناب جی کشن ریڈی
اہم نکات:
- گجرات میں ’مذہبی یاترا کو بہتر بنانے اور روحانیت ، وراثت کو محفوظ کرنے کی مہم پر قومی مشن کے تحت بھی گجرات میں تین پروجیکٹوں کے تحت 105.56کروڑ روپے کی منظوری دی گئی ہے۔
سیاحتی مقامات کی پہچان ، رکھ رکھاؤاور فروغ خاص طور سے ریاستی حکومت ؍ مرکز کے زیر انتظام ریاست کی انتظامیہ کی ذمہ داری ہے۔ وزارت سیاحت اپنے منصوبے ’سودیش درشن‘کے تحت بنیادی ڈھانچے کی ترقی سے متعلق موضوعاتی پروجیکٹوں کو منظوری دیتی ہے۔پروجیکٹوں کو ریاستی حکومتوں؍ مرکز کے زیر انتظام انتظامیہ کے مشورے سے فروغ کےلئے نشان زد کیا جاتا ہے اور فنڈ کی دستیابی ، مناسب تفصیلی رپورٹ پیش کرنے ، منصوبہ جاتی اصول و ضوابط پر عمل کرنے اور پہلے سے جاری کئے گئے فنڈ کے استعمال وغیرہ کے تحت منظوری دی جاتی ہے۔
وزارت سیاحت نے سودیش درشن منصوبے کے تحت 3 پروجیکٹوں کے لئے 179.68کروڑ روپے منظور کئے ہیں اور مذہبی یاترا میں بہتری اور روحانیت ، وراثت کو محفوظ رکھنے کی مہم  پر قومی مشن کے تحت‘ریاست گجرات میں 3پروجیکٹوں کے لئے مجموعی طورپر 105.56کروڑ روپے منظور کئے ہیں۔
یہ اطلاع وزیر سیاحت جناب جی کشن ریڈی نے آج لوک سبھا میں ایک سوال کے تحریری جواب میں دی۔
امور داخلہ کی وزارت
آسام میں غیر قانونی تارکین وطن کی شناخت کے لئے این آر سی
نئی دہلی، 20نومبر 2019/امور داخلہ کے وزیر مملکت جناب نتیہ نند رائے نے نیشنل رجسٹرآف سٹیزن  سے متعلق ایک سوال کے تحریری جواب میں آج راجیہ سبھا کو بتایا کہ نیشنل رجسٹر آف انڈین سٹیزن  کو شہریت ایکٹ 1955 ، اور شہریت ضابطوں 2003  کے التزامات اور ضابطہ 4اے کے تحت ریاست آسام میں اپ ڈیٹ کیا جارہا ہے۔
وزیر موصوف نے بتایا کہ آسام میں این آر آئی سی کا مکمل مسودہ 30 جولائی 2018 کو شائع کیا گیا تھا اور حتمی این آر آئی سی کو دعووں اور اعتراضات کے نبٹارے کے بعد 31 اگست 2019 کو شائع کیا گیا تھا۔ انہوں نے کہا کہ کوئی شخص جو دعووں اور اعتراضا ت کے نبٹارے کے فیصلوں سے مطمئن نہیں ہے تو وہ ایسے حکم کے 120 دن کے اندر غیر ملکی  آرڈر 1994 کے تحت مجوزہ غیر ملکی ٹرائبونل میں اپیل کرسکتا ہے۔
وزیر موصوف نے مزید کہا کہ ڈیپورٹیشن کا معاملہ غیر ملکی ٹرائبونل کے ذریعہ اپیلوں کے نبٹارے کے بعد ہی پیدا ہوگا۔ انہوں نے کہا کہ مرکزی حکومت کو غیر ملکی ایکٹ 1946 کے تحت کسی بھی غیر قانونی تارکین وطن کو رپورٹ کرنے کا اختیار حاصل ہے۔ اس اختیار کو آئین ہند کے آرٹیکل 258 کے تحت حکومت آسا م کو تفویض کردیا گیا ہے۔ حکومت آسام اگر ضرورت پڑتی ہے تو شہریت کی تصدیق کے بعد غیر قانونی تارکین وطن کو ڈیپورٹ کرنے کی پوری اہل ہے۔
۔۔۔۔۔۔۔۔۔۔۔
م ن۔ش س ۔ ج۔
U- 5225
(Visitor Counter : 32
وزارت آیوش
ہمارے یہاں یوگ اور مراقبہ جیسے حفاظتی اور حوصلہ افزا صحت نظام کی ایک عظیم روایت رہی ہے، جو اب عالمی تحریک بن چکی ہیں:وزیر اعظم جناب نریندر مودی
وزیراعظم جناب نریندر مودی نے ون ارتھ- ون ہیلتھ- ایڈوانٹیج ہیلتھ کیئر انڈیا2023 کا افتتاح کیا
آیوش کی وزارت، میڈیکل ویلیو ٹریول میں آیوش شعبے کی طاقت کو دکھانے کےلیے اس پروگرام میں سرگرمی سے حصہ لے رہی ہے
وزیراعظم جناب نریندر مودی نےآج نئی دہلی میں ون ارتھ- ون ہیلتھ- ایڈوانٹیج ہیلتھ کیئر انڈیا2023 کا ورچوئل طریقے سے افتتاح کیا۔وزیراعظم نے تمام قومی اور بین الاقوامی شرکاء کا استقبال کیا اور امید ظاہر کی کہ یہ اجلاس ون ارتھ- ون ہیلتھ کے ایجنڈے پر عالمی شراکت داری کو مستحکم بنائے گی۔
اپنے خطاب میں وزیراعظم نے کہا کہ جب جامع حفظان صحت کی بات آتی ہے تو ہندوستان کے پاس ایک بڑی طاقت ہے، ہمارے پاس صلاحیت ہے، ہمارے پاس ٹیکنالوجی ہے، ہمارا اپنا ٹریک ریکارڈ ہے، ہماری روایت ہے۔ ہزار برسوں سے صحت کے تئیں ہندوستان کا نقطہ نظر جامع رہا ہے۔ ہمارے پاس حفاظتی اور حوصلہ افزا صحت کی ایک عظیم روایت ہے۔ یوگ اور مراقبہ جیسے نظام اب عالمی تحریک بن چکے ہیں۔ یہ جدید دنیا کے لیے قدیم بھارت کے تحفے ہیں۔ اسی طرح ہماری آیوروید نظام صحت کا ایک مکمل نظم و ضبط ہے، جو صحت کی جسمانی اور ذہنی پہلوو ں کا خیال رکھتی ہے۔
وزیراعظم نے کہا کہ دنیا تناؤ اور طرز زندگی کی بیماریوں کا حل تلاش کررہی ہے۔ ہندوستان کی روایتی صحت خدمات نظام میں اس کے بہت سارے جواب ہیں۔ ہمارے روایتی کھان پان ، جس میں موٹا اناج شامل ہے، خوراک کے تحفظ اور تغذیے میں بھی مدد کرسکتی ہے۔ صحت سے متعلق چیلنجوں کے تئیں عالمی ردعمل الگ الگ نہیں ہوسکتے ہیں۔ کیونکہ یہ ایک منظم ، جامع اور ادارہ جاتی ردعمل کا وقت ہے۔ ہماری جی -20 صدارت کے دوران یہ ہمارے ترجیحی شعبوں میں سے ایک ہے۔
آیوش کی وزارت، میڈیکل ویلیو ٹریول  میں آیوش شعبے کی طاقت کا مظاہرہ کرنے کے لیے اس تقریب میں سرگرمی سے حصہ لے رہی ہے۔ وزارت، آیوش کی طاقت کواجاگر کرنے والی نمائش اور ایم وی ٹی کے تئیں تعاون کے ذریعے آیوش کی صلاحیتوں کا بھی مظاہرہ کررہی ہے۔ مختلف ممالک کے وزرائے صحت ، قومی اور بین الاقوامی پالیسی سازوں، ماہرین تعلیم اور اس موضوع کے ماہرین اور دیگر شخصیات تقریب میں شرکت کررہے ہیں۔ وہ اس دوران نئی دہلی میں موجود آیوروید کے کل ہند ادارے کا بھی دورہ کریں گے، تاکہ روایتی ادویات کی براہ راست جانکاری بھی حاصل کرسکیں۔
جدید ترین اعداد وشمار کے مطابق ہندوستان ایم وی ٹی کے لیے اہم مقام کے طور پر ابھرا ہے، جو اس حقیقت سے واضح ہے کہ 2017 میں ہندوستان میں طبی سیاحت کی مانگ کرنے والے غیرملکی سیاحوں کی تعداد 4542000 تھی، جس میں سیاحت پر غیرملکیوں کے ذریعے کل خرچ 12 اعشاریہ آٹھ ارب ڈالر  سے زیادہ تھی۔ تندرستی ، طبی دیکھ بھال، تھیریپیز کے احیا، یوگ، مراقبہ، سستی اور جامع صحت دیکھ بھال وغیرہ سمیت اعلی معیاری صحت دیکھ بھال خدمات کے ترقی کے اس راستے میں مضبوط معاون تسلیم کیا گیا ہے۔
اس 2 روزہ چوٹی اجلاس میں 73 ممالک کے125 نمائش کار اور تقریبا500 غیرملکی میزبان نمائندے شامل ہوں گے۔ افریقہ، مشرقی وسطی،آزاد ممالک کے دولت مشترکہ، سارک اور آسیان ممالک کے نمائندے اور ہندوستانی صحت دیکھ بھال فراہم کرنے والے اور غیرملکی شرکا کو ایک فورم پر لایا جائے گا اور اس کے ذریعے وہ ایک دوسرے سے جڑیں گے۔
وزارت خزانہ
انکم ٹیکس محکمہ نے وی وی آئی پی ہیلی کاپٹر گھوٹالہ سے جڑے گروپ کی تلاشی مہم شروع کی
نئی دہلی،31جولائی2019؍انکم ٹیکس محکمہ نے 24 جولائی 2019ء کو زلزلہ سے متعلق ڈیٹا تجزیہ کرنے کے کاروبار میں مصروف عمل حیدر آباد واقع گروپ کی تلاشی کارروائی کی۔ تشخیص شدہ گروف دبئی واقع ایک آپریٹر کے توسط سے درآمدات کے بڑے پیمانہ پر فہرست میں ضرورت سے زیادہ اشیاء کی شمولیت کے کام میں ملوث تھا۔ یہ آپریٹر وی وی آئی پی ہیلی کاپٹر گھوٹالہ میں ملزم ہے۔ اس طرح 6 ملین امریکی ڈالر کی رقم سے پیدا شدہ زائد فنڈ دبئی میں مذکورہ آپریٹر کے کھاتوں میں رکھاگیا تھا۔
تلاشی کارروائی کے دوران ای میل اور موبائل پر بات چیت سمیت الزام لگانے سے متعلق ثبوت تلاش کی جانے والی کمپنی کے اہم ڈائریکٹر اور دبئی واقع آپریٹر کے درمیان پائے گئے جو درآمدات کی فہرست میں ضرورت سے زیادہ اشیاء کی شمولیت سے متعلق تھے۔ جب سامنا ہوا تو متعلقہ افراد نے فہرست میں ضرورت سے زیادہ اشیاء کی شمولیت کی بات کا اعتراف کیا۔
مزید برآں، تلاشی کارروائی کے نتیجہ میں یوبی ایس بینک، سوئز رلینڈ، او سی بی سی بینک سنگاپور، سٹیزنس بینک، یو ایس اے اور بینک آف نیویس انٹرنیشنل و سینٹ کٹس میں کم از چار اضافی غیر اعلان شدہ غیر ملکی کھاتوں کا پتہ چلا۔ اس کے علاوہ، حیدرآباد واقع پروموٹر کی تین غیر اعلانیہ کمپنیوں کا ٹیکس کے محفوظ مقامات یعنی برٹش ورجن آئز لینڈ ، نیویس اور سنگاپور کے آئزلینڈ میں بھی پتہ چلا ہے۔
تلاشی کارروائی کے دوران 45لاکھ روپئے کی غیر اعلانیہ نقدی بھی ضبط کی گئی ہے۔ 301 کروڑ روپئے کی مالیت کے زیورات بھی پائے گئےجو تصدیق کئے جانے کے مرحلہ میں ہیں۔
وزارت خزانہ
وزیرخزانہ نرملا سیتا رمن نے واشنگٹن ڈی سی میں بین الاقوامی مالیاتی فنڈ آئی ایم ایف کی منیجننگ ڈائرکٹر کرسٹالینا جارجیواکے ساتھ میٹنگ کی
خزانہ اور کارپوریٹ امور کی مرکزی وزیر محترمہ نرملا سیتارمن نے آج واشنگٹن ڈی سی میں بین الاقوامی مالیاتی فنڈ- عالمی بینک  اسپرنگ میٹنگز کے موقع پر بین الاقوامی مالیاتی فنڈ آئی ایم ایف کی منیجننگ ڈائرکٹر محترمہ کرسٹالینا جارجیوا کے ساتھ باہمی میٹنگ کی ۔
واشنگٹن ڈی سی میں خزانہ اور کارپوریٹ امور کی مرکزی وزیر نرملا سیتا رمن اور بین الاقوامی مالیاتی فنڈ آئی ایم ایف کی منیجننگ ڈائرکٹر محترمہ کرسٹالینا سے ملاقات کرتے ہوئے
وزیرخزانہ اور آئی ایم ایف کی منیجننگ ڈائرکٹر کے علاوہ اس میٹنگ کے دوران وزارت خزانہ  کے اعلیٰ معاشی مشیر جناب آنندتھا وی ناگیشورن اور آئی ایم ایف کی ایف ڈی ایم ڈی محترمہ گیتا گوپی ناتھ جیسے سینئر افسران بھی موجود تھے ۔
میٹنگ کے دوران انہوں نے بھارت کے لئے اہمیت کے حامل امور اور ان موجودہ امور کے بارے میں بھی تبادلہ خیال کیا جو عالمی اور علاقائی معیشتوں کو درپیش ہیں۔ محترمہ جارجیوا نے بھارت کی لچکداری کو بھی اجاگر کیا جو کووڈ -19 عالمی وبا سے پیدا ہونے والے چیلنجز کے باوجوپوری دنیا میں سب سے تیزابھرتا ہوا ملک ہے۔ محترمہ جارجیوا نے ایک فعال پالیسی کا بھی ذکر کیا جو بھارت کی جانب سے اپنائی گئی ہے۔ انہوں نے آئی ایم ایف کی ترقیاتی سرگرمیوں کے تئیں بھارت کے تعاون کے لئے اس کی ستائش کی۔
محترمہ جارجیوا نے بھارت کے ٹیکہ کاری پروگرام کی تعریف کی اور اپنے پڑوسی ملکوں اور معاشی طور پر خستہ حالت دیگر ملکوں کی مدد کے لئے بھی بھارت کی تعریف کی۔ آئی ایم ایف کی منیجننگ ڈائرکٹر نے خاص طور پر اس مدد کا ذکر کیا جو بھارت سری لنکا کو فراہم کررہا ہےجو اس وقت مشکل معاشی بحران سے گزررہا ہے۔ محترمہ سیتارمن نے کہا کہ آئی ایم ایف کو چاہئے کہ وہ سری لنکا کی مدد کرے اور فوراً ہی مالی امداد فراہم کرے۔ منیجننگ ڈائرکٹر نے وزیرخزانہ کو یقین دلایا کہ بین الاقوامی مالیاتی فنڈ آئی ایم ایف سری لنکا کے ساتھ سرگرمی سے تعاون جاری رکھے گا اور اس سے رابطہ بنائے رکھے گا۔
حالیہ جغرافیائی اور سیاسی پیش رفت پر تبادلہ خیال کرتے ہوئے محترمہ سیتارمن اور محترمہ جارجیوا نے عالمی معیشت اور چیلنجزپر اس کے اثرات کے بارے میں تشویش کا اظہار کیا جو اس کی وجہ سے ابھرتی ہوئی تیل کی قیمتوں سے جڑے ہوئے ہیں۔
بھارت کی پالیسی کے طریقہ کار کی وضاحت کرتے ہوئے محترمہ سیتارمن نے کہا کہ بینک کرپسی کوڈ اور ایم ایس ایم ای اور دیگر محروم طبقوں کی مدد سمیت بڑی ڈھانچہ جاتی اصلاحات کے ذریعہ ایک سازگار مالی موقف اپنایا گیا ہے۔ محترمہ سیتارمن نے کہا کہ مالیاتی اتھارٹی نے ایک سازگار موقف کے ساتھ ان کوششوں کی تعریف کی اور ان کی پوری طرح حمایت کی۔
وزیرخزانہ نے مزید کہا کہ کووڈ عالمی وبا کے دوران اچھے مانسون سے ملنے والی مدد کے سبب بھارت کو بہتر زرعی پیداوار کے نتائج حاصل ہونے میں مدد ملی ہے۔ انہوں نے کہاکہ دیگربرآمدات کے ساتھ زرعی برآمدات میں تیزی سے اضافہ ہوا ہے اور بھارت نئی معاشی سرگرمیوں میں داخل ہورہا ہے جو عالمی سپلائی چین کے کچھ امور کو حل کرنے میں مدد گار ثابت ہوگی۔
وزارت دفاع
کوچی میں 4 مئی 22 کو بحریہ تقسیم اعزازات کی تقریب 2022 کا انعقاد
نیول بیس کوچی میں 4 مئی 2022 کو اعلی سطح کی بہادری کے کاموں ، قیادت کا مظاہرہ کرنے والے ، پروفیشنلز کامیابی حاصل کرنے والے اور نمایاں خدمات انجام دینے والے بحریہ کے اہلکاروں کو اعزاز بخشنے کے لئے بحریہ کی تقسیم اعزازات کی تقریب 2022 کا انعقاد کیا گیا۔ صدر جمہوریہ ہند کی جانب سے چیف آف نیول اسٹاف  ایڈمیرل آر ہری کمار نے تقسیم اعزازات کی تقریب کے دوران اعزاز پانے والوں کو بہادری اور نمایاں خدمات کے ایوارڈ سے نوازا۔
تقریب کے دوران ایوارڈ پانے والوں کو مجموعی طور پر 31 میڈل پیش کئے گگئے جن میں چھ نو سینا میڈل ، آٹھ نو سینا میڈل ، 17 وششٹ سیوا میڈل شامل ہیں۔ اس کے علاوہ راجستھان کے ناگور ضلع میں 10 اگست 2020 میں ایک آبی ذخیرے میں ڈوبتے ہوئے ایک نامعلوم شخص کو بچانے کی کوشش میں اپنی جان کی قربانی دینے والے رام وتار گودارا سی او ایم ۔آئی  کے والد کو سرووتم جیون رکشا پڈک  پیش کیا گیا۔
ایوارڈ یافتگان کی فہرست منسلک ہے 
نو سینا میڈل  اور سرووتم جیون رکشا پڈک  کے بارے میں بریفنگ منسلک ہے 
چیف آف نیول اسٹاف نے تقریب کے دوران اسلحہ کو بہتر بنانے اور الیکٹریکل انجینئرنگ کے میدان میں نمایاں تحقیق کے لئے لیفٹیننٹ وی کے جین میموریل گولڈ میڈل اور فلائٹ سیفٹی کو فروغ دینے کے لیے کیپٹن روی دھیر میموریل گولڈ میڈل بھی پیش کئے۔
بیسٹ گرین پریکٹس 2021 کے لیے سی این ایس ٹرافی سے صنعتی اور غیر صنعتی زمروں میں بالترتیب آئی این ایس اکسیلا اور آئی این ایس حملہ کو نوازا گیا۔
آپریشنل یونٹوں کے لئے توصیفی سند سے بھارتی بحریہ کے جہازوں ترکش، نیریکشک، کھنڈیری اور استرادھارینی کو نوازا گیا۔
ساحل کی تنصیبات کے لیے یونٹ توصیفی سندوں سے آئی این ایس آنگرے، این ایس آر وائی ، آئی این ایس ڈیگا اور آئی ایس ایس حملہ کو نوازا گیا جنہوں نے گزشتہ سال کے دوران نمایاں خدمات انجام دی ہیں ۔
تقریب میں ایوارڈ یافتگان کی شریک حیت اور اہل خانہ کے علاوہ بھارتی بحریہ کے کئی سینئر معززین نے بھی شرکت کی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 5017
(Visitor Counter : 108
نائب صدر جمہوریہ ہند کا سکریٹریٹ
نائب صدر جمہوریہ نے بالنگیر میں نیا ایل پی جی بوتلنگ پلانٹ لگنے پر مغربی اڈیشہ کے لوگوں کو مبارکباد دی
بالنگیر میں واقع راجندر کالج کے پلاٹینیم جوبلی سال پر اس کے تئیں اپنی نیک خواہشات ظاہر کیں
نائب صدر جمہوریہ ہند کو بی پی سی ایل کے تعمیر شدہ ایل پی جی بوتلنگ پلانٹ کا افتتاح کرنے کے لئے آج اڈیشہ کے بالنگیر کا دورہ کرناتھا۔ انہیں وہاں راجندر کالج کی پلاٹینیم جوبلی کی تقریبات میں بھی شرکت کرنی تھی۔
لیکن بالنگیر میں خراب موسم کی وجہ سے نائب صدر کا ہیلی کاپٹر رائے پور ایئرپورٹ سے روانہ نہیں ہوسکا۔ انہوں نے رائے پور ہوائی اڈے پر 3 گھنٹے سے زیادہ انتظار کیا لیکن وزیبلٹی پھر بھی خراب رہی۔ اس لئے انہوں نے ایک آڈیو پیغام کے ذریعہ اپنی نیک خواہشات ظاہر کیں۔
پیغام میں نائب صدر نے اس اہم موقع پر اڈیشہ کے لوگوں سے ملاقات کرنے اور انہیں مبارکباد نہ دے پانے کے لئے اظہار افسوس کیا۔ انہوں نے بی پی سی ایل اور مغربی اڈیشہ کے لوگوں کو ایک نیا ایل پی جی بوتلنگ پلانٹ ملنے پر مبارکباد دی۔ یہ پلانٹ سالانہ 42 لاکھ سلنڈر بھر کرکے تقریباً 20 لاکھ گھرانوں کی ضرورت کو پورا کرے گا۔
انہوں نے پی ایم اجولا یوجنا کے تحت ایل پی جی کنکشن کی فراہمی میں ہونے والی پیش رفت کی ستائش کی اور صاف ستھری توانائی تک رسائی کو حکومت کی خواتین کو بااختیار بنانے کی کوششوں کا ایک لازمی جزو قرار دیا۔
انہوں نے امید ظاہر کی کہ بالنگیر میں نئے بوتلنگ پلانٹ سے ان کوششوں کو مزید تقویت ملے گی اور اس علاقے میں ایل پی جی کی بروقت سپلائی کو یقینی بنا کر خواتین کی زندگی کو آسان اور صحت مند بنایا جاسکے گا۔
جناب نائیڈو نے بالنگیر واقع راجندر کالج کے ان طلبا، فیکلٹی ارکان اور سابق طلبا کو مبارکباد پیش کی اور ان کے تئیں اپنی نیک خواہشات ظاہر کیں، جو کالج کا پلاٹینیم بجلی منا رہے ہیں۔
اس کالج کی بنیاد شری راجندر نرائن سنگھ دیو نے1944 میں رکھی تھی جو اس سے پہلے پٹنہ اسٹیٹ کے بادشاہ اور بعد میں اڈیشہ کے وزیر اعلیٰ تھے۔
جناب نائیڈو نے شری دیو کے ویژن اور ان کی دور اندیشی کی ستائش کی جنہوں نے سماج کی ترقی اور خوشحالی کے لئے اتنی جلدی اچھی تعلیم کی اہمیت کو سمجھا۔
نائب صدر جمہوریہ نے تمام طلبا کے تئیں ان کے مستقبل کی کاوشوں کے لئے اپنی نیک خواہشات ظاہر کیں اور امید کی کہ وہ اپنے علم اور صلاحیتوں کو لوگوں کی خدمت کے لئے استعمال کریں گے اور قوم کو زیادہ سے زیادہ عظمت کی راہ پر گامزن کریں گے۔
امور داخلہ کی وزارت
نیپال کے وفد نے مرکزی داخلہ سکریٹری سے ملاقات کی
نئیدہلی،08اگست۔آرمڈ پولیس فورس آف نیپال کے انسپکٹر جنرل جناب شیلندر کھنال کی قیادت میں نیپال کا ایک وفد تیسرے ہند- نیپال ارتباط جائزے کے اجلاس میں شرکت کی غرض سے سات سے دس اگست 2018 تک ہندوستان کے سرکاری دورے پر ہے ۔اس سات رکنی نیپالی وفد نے آ ج مرکزی داخلہ سکریٹری جناب راجیو گابا سے ملاقات کی ۔
اس موقع پر مرکزی داخلہ سکریٹری جناب راجیو گابا نے کہا کہ ہند- نیپال تعلقات کو دونوں ملکوںکی مشترکہ تاریخ ، تجارت ، معاشی شراکتداری ،ثقافتی مراسم اور عوام سے عوام کے مسلسل اور گہرے رابطوں سے استحکام حاصل ہوتا ہے ۔انہو ں نے ہندوستان اور نیپال کے سلامتی دستوں کے درمیان بہترین تعاون کی ستائش کی ۔ انہوں نے مشترکہ گشت مسلح افواج کے افسران کی مشترکہ تربیت اور دونوں ملکوں کے فوجی افسران کی سرحد پر ملاقات کے ذریعہ ہند – نیپال رابطوں کو مزید مستحکم بنایاجانا چاہئے ۔اس کے جواب میں آرمڈ پولیس فورس آف نیپال کے انسپکٹر جنرل جناب شیلندر کھنال نے بھی ہندوستان اورنیپال کے درمیان رابطوں کی ستائش کی ۔انہوں نے دونوں ملکوں کے درمیان وقتاََ فوقتاََ اور دونوں ملکوں کی پولیس فورس کے افسران کی مشترکہ تربیت پر بھی زور دیا۔
نیپالی وفد کے سفر ہند کے دوران سرحد پر سلامتی کے منظرنامے ،زمینی سطح پر رابطہ کاری کی میٹنگ ،جرائم اور مجرموں کی معلومات کے باہمی لین دین ،مسلح پولیس فورس کے عملے کی مشترکہ تربیت اوردونوں ملکوں کے افسران کے باہمی دوروں جیسے اہم امور پر تبادلہ خیال اور گفتگو کی جائے گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-4138
(Visitor Counter : 15
مواصلات اور اطلاعاتی ٹیکنالوجی کی وزارت
ہر گھر ترنگا مہم: ڈاک گھر یوم آزادی تک چھٹیوں سمیت سبھی دن کھلے رہیں گے
اس سے ہر گھر ترنگا مہم کے تحت قومی پرچم کی فروخت اور تقسیم کی سہولت ملے گی
ہر گھر ترنگا مہم کے تحت قومی پرچم کی فروخت اور تقسیم کی سہولت کے لئے سبھی ڈاک گھر یوم آزادی 2022 سے قبل چھٹی کے دنوں میں بھی کھلے رہیں گے۔
ملک بھر میں سبھی ڈیلیوری ڈاک گھر اور دیگر اہم ڈاک گھر، اس عوامی مہم کی حمایت کے لئے کھلے رہیں گے۔
عوامی چھٹی کے دنوں یعنی 7، 9 اور 14 اگست 2022 کو ڈاک گھروں میں کم از کم ایک کاؤنٹر کے ذریعے قومی پرچم کی فروخت کا خصوصی نظم کیا جائے گا۔ سبھی ڈیلیوری ڈاک گھروں میں قومی پرچم کے تقسیم کا بھی خصوصی انتظام کیا جائے گا۔
پیٹرولیم اور قدرتی گیس کی وزارت
جناب دھرمیندرپردھان نے ایم این جی ایل کے 100ویں سی این جی اسٹیشن کا افتتاح کیااوراسے قوم کے نام وف کیا
نئی دہلی ، یکم ؍دسمبر:پیٹرولیم اورقدرتی گیس اوراسٹیل کے مرکزی وزیرجناب دھرمیندرپردھان نے آج ایم این جی ایل کے 5اسٹیشنوں کا ویڈیوکانفرنس کے ذریعہ افتتاح کیااورانھیں قوم کے نام وقف کیا۔ اس کے ساتھ ہی کمپنی کے سی این جی کے اسٹیشنوں کی تعداد 100ہوگئی ہے ۔ وزیرموصوف نے مہاراشٹرکے شہرناشک کے پٹھاردی کے مقام پرایل این جی /سی این جی اسٹیشن پر سول کام ،ناشک میں بسوں کے لئے سی این جی سپلائی اور پونے میں موبائل ری فیولنگ یونٹ ایم آریو کے ذریعہ سی این جی تقسیم کی سہولت کابھی افتتاح کیا۔
اس موقع پراظہارخیال کرتے ہوئے جناب پردھان نے کہاکہ بھارت توانائی کے زیادہ دیرپااستعمال کے لئے 2030تک ابتدائی توانائی مکس میں قدرتی گیس کے 15فیصد حصے کے حصول کاعہد بندہے ۔ اس سے ماحولیاتی آلودگی کو کم کرنے آب وہواکی تبدیلی کے سی اوپی ای ۔21سے متعلق وعدے کو پورا کرنے میں مدد ملے گی ۔ انھوں نے کہاکہ قدرتی گیس کے زیادہ استعمال سے روایتی ایندھن کے انحصارمیں کمی آئے گی جس کے نتیجے میں درآمدات کے اخراجات اورانحصارمیں بھی کمی آئے گی ۔ توانائی میں تبدیلی کے ہمارے اس نقش راہ سے خود کفالت اورروزگارکے موقعوں میں اضافہ ہوگا۔
وزیرموصوف نے کہاکہ آج کے ایم این جی ایل کے افتتاح سے سی این جی 100اسٹیشنوں کا نیٹ ورک بن جائے گا۔ ‘‘ آج جو 5اسٹیشن جوڑے گئے ہیں ان کے بعد ہم تقریبا2500اسٹیشنوں کی تعداد تک پہنچ جائیں گے ۔لیکن ہمیں 7سے 8سال میں سی این جی کے 10ہزاراسٹیشنوں کی تعداد تک پہنچنے کی کوشش جاری رکھنی ہوگی ’’۔ انھوں نے کہا‘‘مجھے بتایاگیاہے کہ مہاراشٹرایس آرٹی سی نے سی این جی میں بسوں کی تیاری کا آرڈردیاہے لہذا کیرالاایس آرٹی سی بسوں کے لئے تجرباتی مرحلوں کو قطعی شکل دے رہی ہے ۔ ایم این جی ایل نے ملک میں پہلے مرتبہ موبائل ری فیولنگ یونٹ ایم آریو قائم کرنے میں پہل کی ہے’’ ۔
جناب پردھان نے کہاکہ سی جی ڈی شعبہ قدرتی گیس کے صرفےکے لئے ایک بڑی صنعت بن کر ابھراہے ۔
بھارتی چناؤ کمیشن
تریپورہ مغرب پارلیمانی حلقے میں پہلے مرحلے کے تحت 11 اپریل پولنگ ہوگی
تریپورہ مغرب پارلیمانی حلقے کے لئے 13 امیدوار میدان میں ہیں
آسانی کے ساتھ انتخابات کرانے کے لئے 1679 پولنگ مراکز قائم کئے جائیں گے
نئی دہلی،08 ؍اپریل،عام انتخابات 2019 کے لئے تریپورہ میں دو مرحلے میں ووٹ ڈالے جائیں گے۔ پہلے کے تحت تریپورہ مغرب لوک سبھا حلقے کے لئے 11 اپریل کو پولنگ ہوگی جبکہ تریپورہ مشرق کے لئے 18 اپریل کو پولنگ ہوگی۔
دستیاب اعداد وشمار کے مطابق تریپورہ مغرب میں رائے دہندگان کی کُل تعداد 1347381 ہے، اس میں 680244 مرد رائے دہندگان ، 665327 خواتین رائے دہندگان اور 10 دیگر رائے دہندگان ہیں۔
تریپورہ مغرب پارلیمانی حلقے کے لئے 13 امیدوار میدان میں ہیں۔ آسانی سے انتخابات کرانے کے لئے تریپورہ میں 1679 پولنگ مراکز قائم کئے جائیں گے۔
تریپورہ مغرب لوک سبھا حلقے کے لئے نوٹیفکیشن 18 مارچ کو جاری کیا گیا تھا۔ کاغذات نامزدگی داخل کرنے کی آخری تاریخ 25 مارچ تھی۔ 26 مارچ کو کاغذات نامزدگی کی جانچ پڑتال ہوئی جبکہ امیدواروں کے ذریعے نام واپس لینے کی آخری تاریخ 28 مارچ تھی۔ ووٹوں کی گنتی 23 مارچ 2019 کو کی جائے گی۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1799
(Visitor Counter : 37
بہت چھوٹی، چھوٹی اور درمیانی صنعتوں کی وزارت
ای ای پی سی انڈیا ، این آئی ڈی نے کووڈ 19 جیسے صحت کے چیلنجوں سے نمٹنے کے لئے میڈیکل ڈیوائس صنعت کو فروغ دینے کے لئے ہاتھ ملایا
نئی دہلی 06 نومبر :
ای ای پی سی انڈیا اور نیشنل انسٹی ٹیوٹ آف ڈیزائن نے میڈیکل ڈیوائسز انڈسٹری کے لئے ڈیزائن اور ٹکنالوجی کو فروغ دینے اور اپ گریڈ کرنے کے لئے ہاتھ ملایا ہے، تاکہ بالخصوص کووڈ۔ 19 وبا کے بعد ملک کے صحت شعبے کی ابھرتی ہوئی ضروریات کو پورا کرنے میں مدد مل سکے۔
ایڈیشنل سکریٹری اور ترقیاتی کمشنر  جناب ڈی کے سنگھ نے آج کہا ، اختراعی اور بہتر ڈیزائنوں کو عمل درآمد کی سطح تک لے جانے کے پیش نظر ایم ایس ایم ای وزارت نے ایک خصوصی سرکاری اسکیم کے تحت صحت کے شعبے کے لئے سات انکیوبیشن آئیڈیاز کو منظوری دی ہے۔ وہ ای ای پی سی انڈیا۔ این آئی ڈی ڈیزائن سیریز کے آغاز کے موقع پر ایک ویبنار سے خطاب کر رہے تھے۔ اس کا عنوان دیا گیا ہے: کووڈ۔ 19 کے بعد- میڈیکل ڈیوائس انڈسٹری کے لئے ڈیزائن مداخلت۔ انہوں نے کہا کہ میڈیکل شعبے کے لئے پہلی ڈیزائن سیریز کی تجویز پیش کی گئی ہے۔
جناب سنگھ نے کہا '' کووڈ-19 کی اس وبائی صورتحال کے دوران ملک اس مشکل مرحلے پر قابو پانے کے لئے صورتحال سے نمٹنے کی کوشش کر رہا ہے۔ ہم کووڈ-19 سے نمٹنے کے لئے ایک دن میں 2 لاکھ پی پی ای کٹس تیار کرسکتے ہیں۔ ہمارے ملک میں میڈیکل ڈیوائسز درآمدات کے غلبے والے کلیدی شعبوں میں سے رہے ہیں۔
اپنے استقبالیہ خطاب میں ای ای پی سی انڈیا کے چیئرمین جناب مہیش دیسائی نے کہا کہ ان کی کونسل کووڈ- 19 کے پھیلنے کی وجہ سے حفظان صحت کی سہولیات کی نئی اور غیر متوقع ضروریات کے پیش نظر ملک میں ڈیزائن کے امکانات پر تبادلہ خیال کے لئے پالیسی سازوں ، محققین ، ڈیزائنرز اور صنعت کو ایک مشترکہ پلیٹ فارم پر اکٹھا کررہی ہے۔
جناب پروین ناہر ، ڈائریکٹر ، این آئی ڈی نے کہا یہاں تک کہ فزیوتھیراپی مشینوں یا ای سی جی مشینوں جیسی سادہ مصنوعات میں بھی ڈیزائن اختراع اور مسابقہ آرائی میں بہت اہم کردار ادا کرتا ہے۔ ایسی مصنوعات میں بہت ساری اور تصوراتی ڈیزائن میں بہتری کی مثالیں موجود ہیں جنہوں نے ہندوستانی ایم ایس ایم ایز کے لئے کاروبار کرنے کے انداز کو بدلا ہے۔
ای ای پی سی انڈیا انجینئرنگ ایکسپورٹ تنظیموں کا ایک اعلی ادارہ ہے جو ملک کی مجموعی برآمدات س 25 فیصد سے زیادہ ہے۔
این آئی ڈی صنعتی ڈیزائن میں ایک عالمی شہرت یافتہ ڈیزائنر ہے۔
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر سیکھر ، تھاما را سیری کے مقام پر نوجوان ہندوستانیوں اور طلبا کے ساتھ بات چیت کریں گے
کیرالہ میں 20 کالجوں کے 1000 سے زیادہ طلبا ’’نوجوان ہندوستان کے لئے نیا ہندوستان: مواقعے کا ٹیکیڈ‘‘ کے موضوع پر ایک اجلاس میں شرکت کریں گے
وزیر مملکت جناب راجیو چندر سیکھر ، کورن گھاٹ کے الفونسا انگلش ہائر سکینڈری اسکول میں نوجوان ہندوستانیوں کے ایک اجتماع سے خطاب بھی کریں گے
الیکٹرونکس اور اطلاعاتی ٹیکنالوجی اور ہنر مندی کے فروغ اور صنعت کاری کے مرکزی وزیر مملکت جناب راجیو چندر سیکھر ایک ماہ میں دوسری مرتبہ کیرالہ کا دورہ کرنے والے ہیں ۔جہاں وہ طلبا اور نوجوان ہندوستانیوں کے ساتھ بات چیت کریں گے۔ وہ اپنے دورے کے دوران جمعہ کو کیرالہ کے جنوبی ساحلی شہر کوزی کوڈ کے مقام پر دو تقریبات میں بھی شرکت کریں گے۔
وزیر موصوف ، تھاما راسیری کے مقام پر کیتھولک بشپ ہاؤس کے کیمپس میں ’’نوجوان ہندوستان کے لئے نیا ہندوستان – مواقعے کا ٹیکیڈ‘‘ کے موضوع پر پہل قدمی کے تحت منعقدہ ایک تقریب میں کیرالہ کے 20 کالجوں کے 1000 سے زیادہ طلباء اور نوجوان ہندوستانیوں کے ساتھ بات چیت بھی کریں گے۔ان اجلاس کے انعقاد کا مقصد نوجوان ہندوستانیوں کو ڈیجیٹل شعبے میں جدت طرازیوں اور اختراعات کے امکانات تلاش کرنے سے متعلق حوصلہ افزائی کرنا ہے۔ کیونکہ بھارت کی ڈیجیٹل معیشت بہت تیز رفتاری سے وسیع ہورہی ہے جس کی وجہ سے نئی ملازمتوں، روزگار اور صنعت کاری کے مواقع بھی پیدا ہورہے ہیں۔
ایک سابق چِپ ڈیزائنر اور ٹیک صنعت کار سے سیاست داں بنے جناب راجیو چندر سیکھر ، پورے ملک میں اسٹارٹ اپس اور صنعت کاروں سمیت نوجوان ہندوستانیوں کو اپنے ساتھ شامل کرتے رہے ہیں۔ اس قسم کی ملاقاتوں کا طلبا ، ماہرین تعلیم اور اسٹارٹ اپ ایکو نظام سے متعلق لوگوں نے بہت گرمجوشی سے خیر مقدم کیا ہے۔ حال ہی میں گجرات میں ان ملاقاتوں کے نتیجے میں ، اعلیٰ قدر و قیمت کے حامل افراد اور کنبوں کے زیر تحویل کاروبار سے مربوط افراد نے گجرات میں اسٹارٹ اپ ایکو نظام کو ہر طرح سے کھرا بنانے کے لئے اور اس کی شکل و صورت نکھارنے کی غرض سے 1500 کروڑ روپے کے بقدر کاروباری سرمایہ کی تشکیل کی ہے۔
وزیر موصوف ، کورن گھاٹ کے مقام پر الفونسا انگلش ہائر سیکنڈری اسکول میں مالا باریوواجن سنگمم میں بھی شرکت کریں گے اور وہاں موجود نوجوان ہندوستانیوں کے ایک بڑے اجتماع سے خطاب کریں گے۔ ان افراد کی تعداد ہزاروں میں ہونے کا امکان ہے۔
اس سے پہلے ، دسمبر کے پہلے ہفتے میں ، انہوں نے کیرالہ میں تریسور کے مقام پر سینٹ ہال اسکول کا دورہ کیا تھا جہاں انہوں نے جب وہ پانچ سال کے تھے تو وہاں تعلیم حاصل کی تھی۔